રૂપિયાના ઐતિહાસિક પતનને રોકવા માટે સરકાર શું પગલાં લઈ રહી છે તે વિશે વારંવાર પૂછાયેલા સવાલોના સંદર્ભમાં દેશના અર્થતંત્રની હાલત અંગે આજે વડા પ્રધાને લોકસભામાં નિવેદન કર્યું છે. સતત વધી રહેલી કરન્ટ એકાઉન્ટ ડેફિસીટ અંગે ચિંતા વ્યક્ત કરીને વડાપ્રધાને કહ્યું કે આ સમસ્યાનું કારણ સોના તથા ક્રુડ તેલની વધી ગયેલી આયાત છે. હવે સરકારની પ્રાથમિકતા આ નાણાકીય ખાધને ઘટાડવાની છે અને તે નીચે લાવી શકવાનો સરકારને વિશ્વાસ છે.